43 
111 else opbevares der i Haven ikke alene de siden Aarliim- 
dredets Begyndelse udgivne Frøfortegnelser fra vor egen og 
andre botaniske Haver, men ogsaa en betydelig Samling 
Prøver af de forskjellige Frø, der efterhaanden have været 
udsaaede. Ved Hjælp heraf og den af Holbøll indførte be- 
kvemme og let overskuelige Bogføringsmethode, er det for- 
holdsvis let at finde sig til Rette blandt den store Mangfol- 
dighed af Arter og at forfølge de fleste Arters Historie langt 
tilbage i Tiden. 
Til god Orden i Haven hører fremdeles, at de i samme 
dyrkede Planter maa være betegnede paa en Maade, som gjør 
det let for de Besøgende at skaffe sig fornøden Oplysning om 
deres Navne. Denne Fordring var dog længe kun paa en 
ufuldkommen Maade sket Fyldest, idet den ved hver enkelt 
Plante anbragte Navnepæl (Etikette) kun fandtes mærket med 
et Numer, der henviste til det tilsvarende Nr. i Reichardts 
Udgave af Linnés System, Denne Betegnelsesmaade var 
meget ubekvem, idet det ikke var let at føre det nævnte 
Værk (i 4 Dele) med sig naar man ønskede at gjennemgaa 
Planterne i Systemet, end sige naar man paa et flygtigt Be- 
søg kunde ønske at kjende en Plantes Navn. Efter Udgivel- 
sen af Horneman ns hortus hafuiensis bleve Etiketternes Nu- 
mere rettede efter dette Skrift, som vel var lettere transpor- 
tabelt, men den Ulempe, at Planterne betegnedes med et 
Numer istedetfor med et Navn, vedblev indtil 1841, fra 
hvilken Tid af der efterhaanden er indført Etiketter med 
fuldstændige Navne, og allerede i lang Tid findes der nu ikke 
længere nogen bestemt og i Catalogerne optagen Art, som 
ikke er betegnet med dens systematiske Navn, hvortil des- 
uden Mærker ere føjede, som angive dels vedkommende Arts 
Plads i Systemet, dels hvorfra den er kommen i Havens Be- 
siddelse. Denne Planternes Forsyning med Navnepæle og 
den stadige Fornyelse af disse, som i vort regnfulde Klima 
ikke saa ganske sjeldent bliver nødvendig, er altsaa en af 
Havens vigtigste Opgaver, som imidlertid kræver betydelig 
Arbejdskraft og en ikke ringe Udgift. 
